Document ID: 32006D0893

KOMISJONI OTSUS,
5. detsember 2006,
Standardi EN 10080:2005 “Teras betooni tugevdamiseks. Keevitatav sarrusteras. Üldist” viite väljajätmise kohta kooskõlas nõukogu direktiiviga 89/106/EMÜ
(teatavaks tehtud numbri K(2006) 5869 all)
(EMPs kohaldatav tekst)
(2006/893/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 21. detsembri 1988. aasta direktiivi 89/106/EMÜ ehitustooteid puudutavate liikmesriikide õigus- ja haldusnormide ühtlustamise kohta, (1) eriti selle artikli 5 lõiget 1,
võttes arvesse alalise ehituskomitee arvamust,
võttes arvesse Euroopa Parlamendi ja nõukogu 22. juuni 1998. aasta direktiivi 98/34/EÜ (millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord) (2) artikli 5 alusel loodud alalise komitee arvamust,
ning arvestades järgmist:
(1)
Euroopa Standardikomitee (CEN) kehtestas standardi EN 10080:2005 “Teras betooni tugevdamiseks. Keevitatav sarrusteras. Üldist”21. aprillil 2005. aastal. Nimetatud standardi viide avaldati Euroopa Liidu Teatajas kooskõlas direktiivi 89/106/EMÜ artikli 7 lõikega 3 esimest korda 14. detsembril 2005 (3) ja uuesti 8. juunil 2006. aastal. (4)
(2)
Itaalia ja komisjon on esitanud standardi EN 10080:2005 kohta ametlikud vastuväited.
(3)
Itaalia ametlik vastuväide esitati põhjusel, et EN 10080:2005 ei vasta direktiivi 89/106/EMÜ I lisas sätestatud olulisele nõudele mehhaanilise vastupidavuse ja stabiilsuse kohta, kuna selles ei eristata selgelt sarruseteraste kasutusotstarvet, s.t seismilistes piirkondades nõutavat eriomadustega sarrusterast, mis on oluline ohutusega seotud asjaolu Itaalia õigusaktidega reguleeritavate ehitustööde puhul.
(4)
Komisjoni ametlik vastuväide esitati põhjusel, et EN 10080:2005 ZA lisas nõutakse toimivuskarakteristikute märkimist vastavalt tehnilistele klassidele, kuigi standard ise ei määratle ei tehnilisi klasse ega vastavaid tehnilisi toimivuskarakteristikuid.
(5)
Standardi “Teras betooni tugevdamiseks. Keevitatav sarrusteras. Üldist” viite suhtes esitatud vastuväidete uurimise tulemusi silmas pidades tuleks standardi EN 10080:2005 viide Euroopa Liidu Teataja ühtlustatud standardite loetelust välja jätta, mille tulemusena ühtlustatud standardi EN 10080:2005 üle võtnud asjakohaste siseriiklike standardite täitmist ei käsitleta enam nii, nagu sellega kaasneks vastavus kasutamiskõlblikkuse ja direktiivi 89/106/EMÜ asjakohaste sätete järgimise nõuetele,
ON VASTU VÕTNUD KÄESOLEVA OTSUSE:
Artikkel 1
Standardi EN 10080:2005 “Teras betooni tugevdamiseks. Keevitatav sarrusteras. Üldist” viide jäetakse Euroopa Liidu Teataja ühtlustatud standardite loetelust välja.
Artikkel 2
Käesolev otsus on adresseeritud liikmesriikidele.
Brüssel, 5. detsember 2006

Labels: 7
1